ยำตำรวจหั่นดอกไม้และกระบอง 12/05/62
โอม อมฤต เข้าเวรคอลัมน์ ยำตำรวจ ประจำฉบับวันอาทิตย์ที่ 12 พ.ค.2562,พล.ต.อ.จักรทิพย์ ชัยจินดา ผบ.ตร. ชื่นชมและขอบคุณการปฏิบัติหน้าที่ของตำรวจทุกหน่วยที่ปฏิบัติหน้าที่ถวายความปลอดภัย ความสงบเรียบร้อย จัดการจราจร อำนวยความสะดวกประชาชนที่เฝ้าฯรับเสด็จและร่วมชื่นชมพระบารมี ในเส้นทางเสด็จพระราชดำเนินเลียบพระนคร โดยขบวนพยุหยาตราทางสถลมารค ภารกิจดำเนินไปด้วยความเรียบร้อย เกิดความปลอดภัยสูงสุดและสมพระเกียรติ ยังความปลาบปลื้มปีติ เป็นเกียรติประวัติแก่ข้าราชการตำรวจทุกนาย,ใกล้เปิดเทอมใหญ่ของนักเรียนทั่วประเทศในสัปดาห์นี้แล้ว พ.ต.อ.กฤษณะ พัฒนเจริญ โฆษก ตร. แจ้งแถลงไขว่า ผบ.ตร.มีความเป็นห่วงพ่อแม่ผู้ปกครองกับปัญหาการจราจรติดขัด กำชับเด็ดขาดให้สถานีตำรวจที่มีสถานศึกษา ต้องบูรณาการกับโรงเรียน ประชาสัมพันธ์ทำความเข้าใจ ขอความร่วมมือในการแก้ไขปัญหาร่วมกัน โดยเฉพาะอย่างยิ่งในพื้นที่กรุงเทพมหานคร เน้น บก.จร. ตำรวจท้องที่ ต้องระดมกำลังแก้ไขปัญหาบริหารจัดการจุดรับส่งสัญญาณไฟ เร่งรัดคืนพื้นที่ถนน ผิวการจราจร ที่คาดหมายว่าจราจรจะจลาจลโกลาหลแน่ครับท่าน,เอาความตายเข้าแลก กรณี นายไพวัลย์ แซ่ลี้ จบชีวิตในห้องเช่าพื้นที่จังหวัดสมุทรปราการ เขียนจดหมายลาตายฟ้องนายกรัฐมนตรี นำรถกระบะตัวเองไปจำนำนายทุนแล้วติดต่อไถ่ถอนไม่ได้ แจ้งความไว้ สน.โชคชัย ยังถูกตำรวจเรียกเงินค่าสืบสวนสอบสวนอีก 5 พันบาท ผ่านมา 7 เดือนไม่คืบหน้า ขอตายดีกว่า,ร้อนถึง พล.ต.ท.สุทธิพงษ์ วงษ์ปิ่น นรต.36 ผบช.น.ทราบเรื่องสั่งการให้ พล.ต.ต.ธีระพงษ์ วงษ์รัฐพิทักษ์ ผบก.น.4 จัดการเด้งพนักงานสอบสวนคนดังกล่าวเข้ากรุประจำ ศปก.บก.น.4 พร้อมตั้งกรรมการสอบสวนทันควัน เร่งไล่ติดตามจับกุมนายทุนหน้าเลือดและนำรถกระบะกลับคืนมาให้ได้ เรื่องนี้สอนพนักงานสอบสวนทุกท่านใส่กะโหลกไว้เลยว่า ที่ท่านเห็นเป็นเรื่องเล็กนั้นแต่เป็นเรื่องใหญ่ของอีกหลายคนครับ อนาถแท้สังคมไทย,คดีนี้ต้องชมเชยตำรวจ คดี 3 โจรบุกปล้นร้านจำนำเพชรทองริมถนนเพชรเกษมซอย 63 ท้องที่ สน.เพชรเกษม ภาพวงจรปิดเผยให้เห็นการกระทำของโจรทั้งทุบตีเจ้าของร้านและกวาดทรัพย์สินไป 141 รายการ มูลค่าราว 4.7 ล้านบาท เมื่อเช้าตรู่วันที่ 2 พ.ค.ที่ผ่านมา,น.1 พล.ต.ท.สุทธิพงษ์ วงษ์ปิ่น จี้คดีติด พ.ต.อ.วุฒิชัย ไทยวัฒน์ ผกก.สน.เพชรเกษม พ.ต.ท.สุนทร มาลาเวช รอง ผกก.สส.พร้อมฝ่ายสืบสวนและสอบสวน บก.น.9 บุกจับทันที 2 คนแรกที่ชัยภูมิ มีนายนพอนันต์ หรือชาย ภูษิตรุ่งโรจน์ และนายวุฒิชัย หรือเจษฎา ล้านเหรียญทอง อีกวันเข้าจับนายอาว จอ มู หรือต้นรัก ชาวพม่าร่วมแก๊งเป็นคนที่สามที่สำคัญติดตามของกลางคืนเจ้าของกว่า 100 รายการ สัจธรรมเรื่องนี้ชี้ชัดตำรวจไทยนั้นเก่งถ้าเอาจริงจับได้ทุกคดี,ควันหลงสงกรานต์ ด่าน ตม.แม่สอด จ.ตาก อำนวยความสะดวกรองรับแรงงานพม่ากลับเข้าทำงานในประเทศไทยกว่า 3 แสนราย ด้วยความร่วมมืออย่างดีจากผู้ว่าฯจังหวัดเมียวดีฝั่งพม่า ผลงานของ พ.ต.อ.แมน รัตนประทีป นรต.47 ผกก.ตม.แม่สอด ได้ชื่อว่าเป็นผู้ประสานชายแดนหาตัวจับยากของตำรวจไทยครับ,ฮือฮา ผกก.เมืองนครสวรรค์คนใหม่ เริงศักดิ์ จุฑากรณ์ อดีตนักฟุตบอลคนดังถาวรฟาร์มปากน้ำโพ ประทับใจการทำงานของ พ.ต.อ.สุทธินันท์ คงแช่มดี นรต.49 ผกก.เมืองนครสวรรค์ คนหนุ่มไฟแรงตรงไปตรงมาเพื่อพี่น้องชาวนครสวรรค์ จัดระบบการจราจรช่วงสงกรานต์อย่างดีและเตรียมรองรับวันเปิดเทอมแจ่มแจ๋ว คนดีอยู่ที่ไหนย่อมสร้างความเจริญที่นั่น,สังคมข่าว กำหนดการพิธีพระราชทานเพลิงศพ (เป็นกรณีพิเศษ) นายสมชาย แสงคร้าม บิดา พล.ต.อ.รุ่งโรจน์ แสงคร้าม รอง ผบ.ตร. ณ เมรุวัดตรีทศเทพ เขตพระนคร กทม. วันนี้เวลา 17.15 น.,โอม อมฤต
ชื่นชมและขอบคุณการปฏิบัติหน้าที่ของตำรวจทุกหน่วยที่ปฏิบัติหน้าที่ถวายความปลอดภัย ความสงบเรียบร้อย จัดการจราจร อำนวยความสะดวกประชาชนที่เฝ้าฯรับเสด็จ
ตำรวจจราจร,ปล้นร้านเพชร,แรงงานต่างด้าว,งานพระราชพิธี,โรงเรียนเปิดเทอม,ยำตำรวจหั่นดอกไม้และกระบอง,โอม อมฤต